**Christopher Wagner** (s. 27. toukokuuta 1991 Walpole, Massachusetts, Yhdysvallat) on yhdysvaltalainen jääkiekkoilija, joka pelaa Boston Bruinsissa keskushyökkääjänä. Hän on Anaheim Ducksin viidennen kierroksen varaus vuodelta 2010.

Ura pelaajana
-------------

### Amatööriura

Massachusettsilaisena Wagner pelasi juniorikiekkoa EJHL-joukkue South Shore Kingsissä. Toisella kaudellaan 2009–2010 18-vuotiaana Wagner teki EJHL:n yhden kauden piste-ennätyksen iskettyään 83 vain 44 pelissä. Hän toimi joukkueen kapteenina sen voittaessa itäisen divisioonan mestaruuden ennen kuin siirtyi Colgaten yliopiston joukkueeseen. Wagner varattiin Anaheim Ducksiin vuoden 2010 varaustilaisuudessa.

Tulokaskaudellaan yliopistojoukkue Raidersissa 2010–2011, Wagner voitti joukkueen sisäisen tulokkaiden pistepörssin yhdeksällä maalilla ja yhteensä 28 tehopisteellä pelaamissaan 41 ottelussa. Wagner jatkoi kehittymistä ja sijoittui seuraavalla kaudella koko liigan toiseksi pistepörssissä. Hän teki 51 pistettä 38 pelissä ja hänet valittiin toiseen tähdistökentälliseen. Hänen kahden suunnan pelaamisensa huomioitiin ja hänet valittiin finalistiksi kilpailussa parhaalle puolustavalle hyökkääjälle annettavasta palkinnosta. 3. huhtikuuta 2012 Wagner lopetti yliopistouransa tehdessään kolmivuotisen tulokassopimuksen Anaheim Ducksin kanssa.

### Ammattilaisura

Wagner teki ammattilaisdebyyttinsä Ducksin AHL-farmiseura Norfolk Admiralsissa kaudella 2012–2013 ottelussa Worcester Sharksia vastaan 12. lokakuuta 2012. Hän pelasi Admiralsissa loppukauden tehden 70 ottelussa kahdeksan maalia ja 21 tehopistettä. Toisella kaudellaan Wagner oli Admiralsin ainoa pelaaja, joka pelasi joukkueen kauden jokaisessa ottelussa.

Tulokassopimuksensa viimeisenä kautensa Wagner tippui viimeisten pelaajien joukossa Ducksin kauden 2014–2015 avauskokoonpanosta. Wagner valittiin Norfolkissa heti ensimmäisellä viikolla AHL:n viikon pelaajaksi. Hänet nostettiin pian NHL-kokoonpanoon, jossa hän teki debyyttinsä Anaheimin paidassa 2–1 -voittoon päättyneessä ottelussa Minnesota Wildia vastaan 17. lokakuuta 2014. Wagner sai kauden aikana muutaman kerran noston NHL:ään, jossa hän pelasi alemmissa hyökkäyskentällisissä fyysisessä roolissa. Hän pelasi yhdeksän ottelua ilman pisteitä. Hän lisäsi pistemääräänsä AHL:ssä ansaiten paikan AHL:n tähdistöottelussa. Admiralsin kauden päätyttyä Wagner nostettiin NHL:ään, jossa hän debytoi myös pudotuspeleissä avauskierroksen voitossa Winnipeg Jetsiä vastaan.

Rajoitetusti vapaana agenttina Wagner teki yksivuotisen jatkosopimuksen Ducksin kanssa 17. heinäkuuta 2015. Hän pelasi hyvin harjoitusleirillä ja tuli valituksi kauden 2015–2016 avanneeseen NHL-kokoonpanoon. Hän pelasi yhden pelin ja toimi Ducksin ylimääräisenä hyökkääjänä, kunnes hänet laitettiin siirtolistan kautta farmijoukkue San Diego Gullsiin 21. lokakuuta 2015. Kolmen AHL-ottelun jälkeen hänet nostettiin takaisin Anaheimin riveihin, jossa hän pelasi kymmenen ottelua ilman pisteitä neljännen kentällisen hyökkääjänä. Tämän jälkeen hänet asetettiin jälleen siirtolistalle. 15. marraskuuta 2015 Colorado Avalanche poimi hänet itselleen. Avalanchessa hän pelasi ensimmäisen ottelunsa 17. marraskuuta, jolloin pelasi ilman pisteitä 5–1 -tappiossa Toronto Maple Leafsia vastaan.

Siirtotakarajalla helmikuussa 2018 Wagner siirtyi New York Islandersiin vaihdossa Jason Chimeraan.

Tilastot
--------

|   |   | Runkosarja |   | Pudotuspelit |
| --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |
| 2012–2013 | Norfolk Admirals | AHL | 70 | 8 | 13 | 21 | 65 | – | – | – | – | – |
| 2013–2014 | Norfolk Admirals | AHL | 76 | 14 | 14 | 28 | 68 | 10 | 2 | 3 | 5 | 10 |
| 2014–2015 | Anaheim Ducks | NHL | 9 | 0 | 0 | 0 | 2 | 2 | 0 | 0 | 0 | 0 |
|  | Norfolk Admirals | AHL | 48 | 15 | 13 | 28 | 65 | – | – | – | – | – |
| 2015–2016 | Anaheim Ducks | NHL | 17 | 0 | 2 | 2 | 19 | 2 | 0 | 0 | 0 | 0 |
|  | San Diego Gulls | AHL | 15 | 6 | 4 | 10 | 22 | 7 | 2 | 2 | 4 | 4 |
|  | Colorado Avalanche | NHL | 26 | 4 | 0 | 4 | 9 | – | – | – | – | – |
| 2016–2017 | Anaheim Ducks | NHL | 43 | 6 | 1 | 7 | 6 | 17 | 3 | 0 | 3 | 6 |
|  | San Diego Gulls | AHL | 30 | 12 | 7 | 19 | 18 | – | – | – | – | – |
| 2017–2018 | Anaheim Ducks | NHL | 64 | 6 | 9 | 15 | 35 | – | – | – | – | – |
|  | New York Islanders | NHL | 15 | 1 | 0 | 1 | 2 | – | – | – | – | – |
| 2018–2019 | Boston Bruins | NHL | 76 | 12 | 7 | 19 | 51 | 12 | 2 | 0 | 2 | 2 |
| 2019–2020 | Boston Bruins | NHL | 67 | 6 | 4 | 10 | 47 | 12 | 2 | 1 | 3 | 4 |
| 2020–2021 | Boston Bruins | NHL | 41 | 2 | 3 | 5 | 24 | 11 | 0 | 0 | 0 | 2 |
| 7 kautta | yhteensä | NHL | 358 | 37 | 26 | 63 | 195 | 56 | 7 | 1 | 8 | 14 |
| 5 kautta | yhteensä | AHL | 239 | 55 | 51 | 106 | 238 | 17 | 4 | 5 | 9 | 14 |

Lähteet
-------

* Chris Wagner The Internet Hockey Databasessa (englanniksi)
* Chris Wagner Eurohockey-sivustolla (englanniksi)
* Chris Wagner *Elite Prospects*. Everysport Media Group AB.  (englanniksi)

### Viitteet

1. ↑  2011–12 All-ECAC Teams  8.3.2012. ECAChockeyblog.com. Viitattu 26.11.2015. (englanniksi)
2. ↑  Colgate’s Wagner signs with Ducks after 51-point season  3.4.2012. USCHO.com.  Arkistoitu 27.9.2018. Viitattu 26.11.2015. (englanniksi)
3. ↑  Admirals double up Sharks to open season  12.10.2012. American Hockey League. Viitattu 26.11.2015. (englanniksi)
4. ↑  Wagner named CCM/AHL Player of the Week  14.10.2014. American Hockey League.  Arkistoitu 16.10.2014. Viitattu 26.11.2015. (englanniksi)
5. ↑  Former Xaverian star Wagner makes NHL debut  17.10.2014. Boston Herald. Viitattu 26.11.2015. (englanniksi)
6. ↑  Ducks' Wagner to make NHL debut vs. Wild  17.10.2014. National Hockey League. Viitattu 26.11.2015. (englanniksi)
7. ↑  Perry leads Ducks to comeback win vs. Jets  17.4.2015. National Hockey League. Viitattu 26.11.2015. (englanniksi)
8. ↑  Ducks Sign Centers Wagner, Sgarbossa to One-Year Contracts  16.7.2015. Anaheim Ducks. Viitattu 26.11.2015. (englanniksi)
9. ↑  Anaheim Ducks 3 Things To Keep An Eye On Tonight  1.10.2015. Pucks Of A Feather. Viitattu 26.11.2015. (englanniksi)
10. ↑  Avalanche Claims Wagner  15.11.2015. Colorado Avalanche. Viitattu 26.11.2015. (englanniksi)
11. ↑  Avalanche special teams falter in loss at Toronto  17.11.2015. The Denver Post Sports. Viitattu 26.11.2015. (englanniksi)
12. ↑

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.   
Alkuperäinen artikkeli: en:Chris Wagner